《昼锦堂 述怀》
清代·曹忱

万事如云，一腔如雪，幸有诗卷长留。看尽溪山佳境，更上南楼。

天外晚风衔落日，柳边秋水浴闲鸥。闲携杖，偶到欢场，漫檀板歌喉。

焉求。书满架。饥难疗，商量舌在奚忧。且束愁肠高阁，采菊丹邱。

朗吟曾与吾侪共，诙谐不让少年游。休言老，行乐及时何待，斗酒扁舟。

作者简介：曹忱，字尽臣，号曹溪，宜兴人，选贡生。